Korporatsioon Sakala lipp

thumb
Korp! Sakala lipp on sini-violett-valge trikoloor ilma lisaembleemide ja narmasteta. Lipu juurde kuuluvad korp! Sakala värvides punutud lipunöörid, mis ripuvad alla lipuvarda tipust ja lõpevad tuttidega. Lipuvarda tipp on kuldne, metallist ja odaotsakujuline.

Korp! Sakala lippu kasutatakse pidulikel sündmustel nagu aktused, juubelijumalateenistused jne. Neil üritustel seisab lipuga lipuvalve.

Korp! Sakala lippu, nagu muidki lippe, tervitatakse sissetoomisel püstitõusmise ja tekeldamisega. Lipp langetatakse leinaseisaku ajal, Eesti hümni ja teiste hümnide laulmise ajal ning vaimulikel talitustel, meieisapalve ja koguduse õnnistamise ajal.

Kategooria:Eesti üliõpilasorganisatsioonide lipud
Kategooria:Korporatsioon Sakala